নিজস্ব প্রতিবেদন: কেষ্টপুর বার ডান্সার কাণ্ডের তদন্তে নয়া মোড়। ঘটনার নেপথ্যে রয়েছে বড়সড় পাচার চক্রের হাত। উঠে আসছে শহরেরই এক পানশালার ব্যান্ড লিডারের নাম। তার এজেন্ট হিসাবেই কাজ করত মূল অভিযুক্ত তারক। কাজের টোপ দেখিয়ে ভিন রাজ্যের মেয়েদের শহরে আনাই কাজ ছিল তার। জেরায় ধৃত তারক জানিয়েছে, কাজের টোপ দিয়ে আনা হত ভিন রাজ্যের মেয়েদের। নেপথ্যে রয়েছে এক ব্যান্ড লিডার। নিউ মার্কেট এলাকার একটি পানশালায় ব্যান্ড চালায় ওই ব্যক্তি। তার কাছেই কাজ করত তারক সাহা। ভিন রাজ্যের মেয়েদের টোপ দিয়ে সে-ই শহরে আনত। ২৪ ঘণ্টার ক্যামেরার সামনেও নিজের অপরাধের কথা স্বীকার করেছে অভিযুক্ত। পানশালায় বার ডান্সিং নিষিদ্ধ করেছে সরকার। তারপরেও চলছে বার ডান্সিং।  যার সঙ্গে জড়িয়ে রয়েছে একাধিক পাচার চক্র। কেষ্টপুর কাণ্ডের তদন্তে ফের সামনে এল তেমনই এক পাচার চক্রের হাত।